open-index/open-wikipedia-markdown huggingface dataset:
Долно Градиште (Филиповци)

**Долно Градиште** — градиште од доцноантичкиот период во атарот на селото Филиповци, Македонија. Помеѓу Туралевски Дол и Крива Река, на висок планински гребен се наоѓа долго и тесно плато со димензии од 150 на 70 метри, на кое има остатоци од бедем што го оградувал градиштето. Зачувани се само темелите градени од камен и варов малер. Во внатрешноста на тврдината, на повеќе места се гледаат контури на помали објекти. По површината се среќаваат фрагменти од керамички садови, питоси и покривни ќерамиди. Градиштето е делумно оштетено со вадење на градежен материјал од бедемот и објектите. На јужното подножје на ридот, кај месноста Герани се откриени повеќе гробови во кои се пронајдени неколку керамички садови и неколку монети. Наодите се чуваат во Музејот на Македонија.

## Поврзано
* Свети Илија — населба и црква од доцноантичко време и старохристијанско време;
* До Селото — некропола од доцноантичко време;
* Филиповци;
* Список на археолошки наоѓалишта во Кратовско.

## Наводи

Категорија:Филиповци
Блидеш (Трновац)

**Блидеш** — археолошко наоѓалиште во кратовското село Трновац.

Претставува населба и градиште од неолитско време и доцноантичко време

Помеѓу доловите Блидеш и Забел се издига висока чука. 
На зарамнетиот врв, со простор од 200 × 150 м, се забележуваат фрагменти од сива и црвена неолитска керамика, фрагменти од покривни ќерамиди и питоси. Во доцноантичкото време била подигната населба заштитена со моќен бедем граден од камен и варов малтер кој денес е зачуван во темелите. Биле откопани неколку питоси што се чуваат кај мештанинот И. Давитков..

## Поврзано
*Градиште — доцноантичко време;
*Челопек — населба од доцноантичко време;
*Трновац;
*Список на археолошки наоѓалишта во Кратовско.

## Наводи
Градиште (Трновац)

**Градиште** — археолошко наоѓалиште во кратовското село Трновац.

Претставува градиште од доцноантичко време

До утоката на Кратовска Река во Крива Река се издига висок рид со доминантна местоположба. На врвот има зарамнето плато со димензии од 150 × 100 м, кое било оградено со бедем граден од камен и варов малтер. По површината се среќаваат фрагменти од керамички садови, питоси и множество градежен материјал. Видливи се темели од повеќе помали објекти.

## Поврзано
*Блидеш — градиште од доцноантичко време;
*Градиште — доцноантичко време;
*Челопек — населба од доцноантичко време;
*Трновац;
*Список на археолошки наоѓалишта во Кратовско.

## Наводи
Челопек (Трновац)

**Челопек** — археолошко наоѓалиште во кратовското село Трновац.

Претставува населба од доцноантичко време

Во непосредната близина на маалото Колаконско, на десниот брег на Крива Река, до куќата на С. Трајковски, на простор од 200 × 200 м се среќаваат многубројни фрагменти од керамички садови, питоси ипокривни ќерамиди. Биле откопани неколку питоси, а пронајдени се и римски монети, бронзени белезици, обетки и друго. Наодите се чуваат кај С. Трајковски.

## Поврзано
*Блидеш- (Трновац) — градиште од доцноантичко време;
*Градиште - (Трновац) — доцноантичко време;
*Челопек (Трновац) — населба од доцноантичко време;
*Трновац;
*Список на археолошки наоѓалишта во Кратовско.

## Наводи
Свети Илија (Филиповци)

** Свети Илија** — населба и црква  од доцноантичкиот период и  од старохристијанско време  во атарот на селото Филиповци, Кратово. 

На 1 км западно од Топанџиско маало, на висока и пространа падина се зачувани остатоци - темели од објекти, а по површината се среќаваат фрагменти од керамички садови, питоси и покривни ќерамиди. На највисокото место на падината има остатоци од старохристијанска црква.

## Поврзано
* Свети Илија — населба и црква од доцноантичко време и старохристијанско време;
* До Селото — некропола од доцноантичко време;
* Филиповци;
* Список на археолошки наоѓалишта во Кратовско.

## Наводи

Категорија:Филиповци
До Селото (Филиповци)

** До Селото** — некропола од доцноантичкиот период во атарот на селото Филиповци, Кратово. 

Во непосредната близина на Топанџиско маало, во селските лозја и ниви, особено во нивата на Д. Тасев, се откриени повеќе гробови. При рилањето на лозјата биле откриени и неколку епиграфски споменици на латински јазик. Пронајдени се и повеќе монети одИИИ и ИВ век (Луциј и Константин Велики). Наодите се чуваат во Музејот на Македонија. 

## Поврзано
* Свети Илија — населба и црква од доцноантичко време и старохристијанско време;
* До Селото — некропола од доцноантичко време;
* Филиповци;
* Список на археолошки наоѓалишта во Кратовско.

## Наводи

Категорија:Филиповци
Грамади (Татомир)

**Грамади** — археолошко наоѓалиште во кратовското село Татомир. Претставува населба од доцноантичкото време. На 500 м од маалото Клисура, во нивите на еден жител, кои зафаќаат површина од 150 × 100 м, се среќаваат фрагменти од керамички садови, питоси, и покривни ќерамиди.

## Поврзано
*Селиште — населба од доцноантичкото време;
*Татомир;
*Список на археолошки наоѓалишта во Кратовско;
*Список на средновековни некрополи во Македонија.

## Наводи
Коленец (Шлегово)

**Коленец** — археолошко наоѓалиште во кратовското село Шлегово. Претставува населба од доцноантичко време. На северниот раб на селото, во нивите што зафаќаат простор од 200 × 200 метра, се среќаваат парчиња од тегули и тули, а на места биле откривани темели од објекти. Биле откопани десетина питоси и неколку римски и византиски монти.

## Поврзано
*Кула — градиште од доцноантичко време;
*Во Селото — населба и некропола од римското време;
*Список на археолошки наоѓалишта во Кратовско.

## Наводи
Кула (Шлегово)

**Кула Здравичиј Камен** — археолошко наоѓалиште во кратовското село Шлегово. Претставува градиште од доцноантичко време. Северозападно од селото, на планинското расклонение што се спушта стрмна во коритото на Кратовска Река, кај селото Железница, се издига низок чукар кој има зарамнет простор со димензии 70 × 50 м, што бил ограден со бедем граден од камен и варов малтер. Зачувани се само темели, а во внатрешност на градиштето има многу фрагменти од керамички садови, питоси и покривни ќерамиди.

## Поврзано
*Коленец — населба од доцноантичко време;
*Во Селото — населба и некропола од римското време;
*Список на археолошки наоѓалишта во Кратовско.

## Наводи
Во Селото (Шлегово)

**Во Селото** — археолошко наоѓалиште во кратовското село Шлегово. Претставува населба од римското време. На северниот раб на селото, во нивата на еден жител биле откриени неколку капители, бази и колони, кои сопственикот на нивата ги однел дома и ги употребувал за изградба на сопствената куќа. Овде бил најден епиграфски споменик со грчки натпис од III век. По површината има фрагменти од керамички садови и покривни ќерамиди.

## Поврзано
*Коленец — населба од доцноантичко време;
*Кула - Здравичиј Камен — градиште од доцноантичко време;
*Шлегово;
*Список на археолошки наоѓалишта во Кратовско;
*Список на средновековни некрополи во Македонија.

## Наводи
Огнен Дранговски

**Огнен Дранговски** — македонски театарски, филмски и телевизиски глумец.

## Филмографија

## Надворешни врски

Категорија:Глумци од Битола
Категорија:Македонски телевизиски глумци
Категорија:Македонски филмски глумци
Категорија:Македонски театарски глумци
Црква „Св. Јован Богослов“ - Лаки

**Св. Јован Богослов** — црква во виничкото село Лаки, претставник на Македонската преродба. Му припаѓа на Кочанското архијерејско намесништво во Брегалничката епархија на МПЦ - ОА.

Храмот е изграден во 1906 г. или во XIX век. Претставува трикорабна базилика, широка и ниска со полукружна апсида на источната страна. Обновена е по Првата светска војна.

## Поврзано
* Брегалничка епархија
* Кочанско архијерејско намесништво

## Наводи

Лаки
Кралство Бохемија

**Кралство Бохемија** (чешки: *České království*; германски: *Königreich Böhmen*; латински: *Regnum Bohemiae*), подоцна наречено **Чешко Кралство** —  средновековна и рано модерна монархија во Средна Европа, претходник на денешна Чешка Република. Таа била царска држава во Светото Римско Царство, а чешкиот крал бил изборен кнез на империјата. Кралевите на Бохемија, покрај самиот регион на Бохемија, владееле и со други земји кои припаѓале на Боемската круна, која во различни времиња ги опфаќала Моравија, Шлеска, Лужица и делови од Саксонија, Бранденбург и Баварија.

## Историја
[мини|лево|150px|[Вацлав II]]
Кралството било основано од династијата Премислид во 12 век од Војводството Бохемија, подоцна управувано од Домот на Луксембург, Јагелонската династија, а од 1526 година Домот на Хабсбург и неговиот наследник, Домот на Хабсбург-Лорен. За свети римски императори биле избрани и бројни кралеви на Бохемија, а главниот град Прага бил царско седиште кон крајот на 14 век и повторно на крајот на 16 и почетокот на 17 век.

По распаѓањето на Светото Римско Царство во 1806 година, територијата станала дел од Австриското Царство на Хабсбурзите, а потоа и Австроунгарија од 1867 година. Бохемија го задржала своето име и формалниот статус како посебно Кралство Бохемија до 1918 година, познато како кралска земја во рамките на Австроунгарското Царство, а нејзиниот главен град Прага бил еден од водечките градови на империјата. Чешкиот јазик бил главен јазик на сообранието и на благородништвото до 1627 година (откако Боемскиот бунт бил задушен). Германскиот јазик тогаш бил формално изедначен со чешкиот и на крајот преовладувал како главен јазик на благородништвото, сè до чешката национална преродба во 19 век. Германскиот јазик исто така бил широко користен како јазик на администрација во многу градови откако Германците емигрирале и населиле некои области на земјата во 13 век. Кралскиот двор користел чешки, латински и германски јазик, во зависност од владетелот и периодот.

По поразот на Централните сили во Првата светска војна, и Кралството и Империјата биле распуштени. Бохемија станала јадрото на новоформираната Република Чехословачка.

## Демографија
### Попис од 1910

Категорија:Поранешни кралства
Категорија:Поранешни кралства во Европа
Категорија:Поранешни словенски држави
Категорија:Држави и територии распаднати во 1918 година
Категорија:Административна поделба на Австроунгарија
Околуѕвездена обвивка

**Околуѕвездена обвивка** е дел од една ѕвезда со речиси сферична форма и не е гравитациски врзана за јадрото на ѕвездата. Обично околуѕвездените обвивки се создаваат од густиот ѕвезден ветер, или се присутни пред формирањето на ѕвездата. Околуѕвездените обвивки кај старите ѕвезди (Мирида варијаблите и ОХ/ИР ѕвездите) на крајот се развиваат во протопланетарни маглини, а околуѕвездените обвивки кај младите ѕвездени тела се развиваат во околуѕвездени дискови.

## Видови на околуѕвездени обвивки
* Околуѕвездени обвивки кај АЏГ ѕвездите
* Ѕвездени обвивки околу млади ѕвездени тела

## Поврзано
* Околуѕвездена прашина
* Заеднички обвивки
* Ѕвездена еволуција

## Наводи

## Надворешни врски
* Структурата и еволуцијата на обвивките и дисковите во млади ѕвездени системи   
Категорија:Ѕвезден развој
Беч (Церкница)

**Беч** (словенечки: *Beč*) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Категорија:Општина Церкница
Повлекување на Обединетото Кралство од ЕУ

мини|Обединетото Кралство во портокалова боја и Европската унија (27-те земји-членки) во сина боја.
На 31 јануари 2020 година Обединетото Кралство на Велика Британија и Северна Ирска го повлекло своето членство во Европската унија (ЕУ) и Европската заедница за атомска енергија. Обединетото Кралство е првата и единствена земја членка која излегла од ЕУ. Обединетото Кралство било дел од ЕУ и нејзините претходнички (Европските заедници) 47 години, од 1 јануари 1973 година.

## Наводи
Црква „Св. Јован Крстител“ - Штип

**Св. Јован Крстител** — средновековна црква во преградието Ново Село кај градот Штип. Му припаѓа на Штипското архијерејско намесништво во Брегалничката епархија на МПЦ - ОА. Прогласена е за културно наследство на Македонија.

Црквата се наоѓа високо на карпите десно од патот од Штип за предградието Ново Село, на десниот брег на река Отиња. 

## Историја
Црквата била изградена во 1350 година со поддршка на Јован ПробиштиповиЌ во време кога сопственик на земјиштето бил деспотот Јован Оливер.

## Особености
Претставува мала еднокорабна бескуполна градба. Јужната фасада е украсена со лизени, а над западниот влез се наоѓа профилирана ниша слична на онаа од јужната страна, во која има фреска на покровителот Јован Крстител. Од живописот зачувани се само незначителни фрагменти — претставата на светите Константин и Елена на јужниот ѕид. 

## Галерија


Sv. Jovan Krstitel Štip 3.jpg|Црквата оддалеку гледана од југ
Црква „Св. Јован Крстител“ - Ново Село (4).jpg|Црквата гледана од југoзапад
Црква „Св. Јован Крстител“ - Ново Село (5).jpg|Западниот влез
Црква „Св. Јован Крстител“ - Ново Село (6).jpg|Западниот влез
Црква „Св. Јован Крстител“ - Ново Село (2).jpg|Јужниот влез
Црква „Св. Јован Крстител“ - Ново Село (7).jpg|Фреска на десната страна на јужниот влез (веројатно таа на Константин)
Црква „Св. Јован Крстител“ - Ново Село (8).jpg|Фреска на левата страна на јужниот влез (веројатно таа на Елена)


## Поврзано
* Брегалничка епархија
* Штипско архијерејско намесништво

## Наводи

## Надворешни врски

* Службена мрежна страница на Брегалничката епархија

Категорија:Цркви во Штип
Штип
Категорија:Културно наследство на Македонија во Општина Штип
Црква „Св. Архангел Михаил“ - Драмче

**Св. Архангел Михаил** (или **Шарена црква**) — црква во делчевското село Драмче. Му припаѓа на Делчевското архијерејско намесништво во Брегалничката епархија на МПЦ - ОА. Прогласена е за културно наследство на Македонија.

Црквата е изградена во месноста Еремија на крајот од XVII или почетокот на XVIII век. Претставува еднокорабна градба. Престолните икони се дело на истакнатиот зограф Григориј Пецанов од Струмица. Целосно е живописана во XVIII – XIX век, поради што го носи името „Шарена“, но фреските се уништени поради неколку пожари. На царските двери е напишана годината 1841 кога се правени, но се претпоставува дека иконостасот е многу постар.

## Првото селско училиште
Во црковниот двор се е наоѓало првото училиште во Драмче, основано во 1869 г. Наставата се одвивала во овој објект сè до 1922 г. кога е изградена нова зграда. Училиштето е затворено во 2009 г.

## Празничен собор
Секоја година на празникот Архангел Михаил (21 ноември) во црковниот двор се приредува традиционален собор на кој се игра изворното оро од Драмче — Копачка.

## Слики

Податотека:Arhangelmihail6.jpg|Преден поглед на црквата
Податотека:Arhangelmihail7.jpg|Фасадните ниши на црквата
Податотека:Arhangelmihail3.jpg|Архангел Михаил во ниша и со тавански свеќник пред него


## Поврзано
* Брегалничка епархија
* Кочанско архијерејско намесништво

## Наводи

Драмче
Мортонов бран

**Мортонов бран**, **Мортон-Ремзиев бран** или **Сончево Цунами** е огромен хромосферски ударен бран врз Сончевата корона. Тие се опишуваат како еден вид на сончево „цунами“, и се предизвикани од сончеви блесоци. Овој ударен бран е наречен по американскиот астроном Гејл Мортон, кој работел во Сончевата Опсерваторија Локхид во Бурбенк, и Хари Е. Ремзи, кои го забележале во 1959 година во опсерваторијата Сакраменто Пик. Тој ги открил на тајм-лапс фотографија на хромосферата за време на Балмер алфа преминот..

Следеле студии кои траеле со децении. Потоа, со лансирањето на Сончевата и Хелиосферската опсерваторија во 1995 година почнале да се набљудуваат короналните бранови, кои се причината за појава на Мортонови бранови. Мортоновите бранови повторно станале подрачје на научно истражување. (Инструментот ЕИТ на СОХО открил друг, различен тип на бранови наречени „ЕИТ бранови“.) Постоењето на Мортоновите бранови (наречени и брзи МХД бранови) била потврдена и од двете вселенски летала СТЕРЕО. Тие забележале 100.000 километри висок бран од жешка плазма и магнетизам, кој се движел со брзина од 250&nbsp;km/s, заедно со големо коронално исфрлање на маса во февруари 2009 година.
мини|150x150пкс| Сончево цунами
Мортон измерил дека брановите се шират со брзина од 500 од1500&nbsp;km/s. Јутака Учида Мортоновите бранови ги сметал како  брзи МХД ударни бранови кои се шират во короната. Тој ги поврзува со тип II радио експлозиите, кои се празнења на радио бранови кои се создаваат при забрзување на ударите  наво текот исфрлањата на короналната маса.

Мортоновите бранови најчесто може да се забележат Х-алфа зоната.

## Поврзано
* Сончево преодно подрачје
* Спикула (сончева физика)
* Протуберанција
* Гравитациски бран
* Хелиосеизмологија
* Астеросеизмологија
* OSO 8

## Наводи

## Надворешни врски

* „Дали сте го слушнале Сонцето? - снимки (MP3 формат) од сончевото радио зрачење, и фронтовскиот удар на сончевиот блесок.

Категорија:Сончеви појави
Категорија:Ѕвездени појави
Црква „Св. Архангел Михаил“ - Спанчево

**Свети Архангел Михаил** — главна селска црква во кочанското село Спанчево, Македонија.

## Местоположба

Црквата е доста стара и се наоѓа во средишниот дел на селото.

## Историја

За црквата се вели дека во овој крај е втора најстара црква, зад црквата „Св. Богородица“ во Бурилчево, а потоа следи црквата во Кочани.

Според натпис над споредниот влез во црквата, истата потекнува од  век, а подоцна била доградувана во 1874 година, 1934 година и во периодот од 1988-1992 година. Не е познато кој и кога ја осветил.

### Фрескоживопис

Во црквата нема фрескоживопис.

### Икони и иконостас

Иконите се од XIX век, дело на дебарскиот мајстор Исаија Џиков и непознати автори. Друг дел од нив како и царските двери се дело на крушевскиот живописец Никола Михајлов.

## Галерија


Податотека:Црква „Св. Архангел Михаил“ - Спанчево 10.jpg|Главниот влез
Податотека:Црква „Св. Архангел Михаил“ - Спанчево 11.jpg|Ниша над главниот влез
Податотека:Црква „Св. Архангел Михаил“ - Спанчево 12.jpg|Куполата
Податотека:Црква „Св. Архангел Михаил“ - Спанчево 13.jpg|Помошниот објект
Податотека:Црква „Св. Архангел Михаил“ - Спанчево 14.jpg|Поглед на црквата
Податотека:Црква „Св. Архангел Михаил“ - Спанчево 15.jpg|Гробови кај апсидата
Податотека:Црква „Св. Архангел Михаил“ - Спанчево 16.jpg|Камбанаријата
Податотека:Црква „Св. Архангел Михаил“ - Спанчево 2.jpg|Поглед на црквата
Податотека:Црква „Св. Архангел Михаил“ - Спанчево 3.jpg|Апсидата
Податотека:Црква „Св. Архангел Михаил“ - Спанчево 4.jpg|Влезната порта
Податотека:Црква „Св. Архангел Михаил“ - Спанчево 5.jpg|Базен за верски обреди
Податотека:Црква „Св. Архангел Михаил“ - Спанчево 6.jpg|Припратата на јужната страна
Податотека:Црква „Св. Архангел Михаил“ - Спанчево 7.jpg|Икони до споредниот влез
Податотека:Црква „Св. Архангел Михаил“ - Спанчево 8.jpg|Споредниот влез
Податотека:Црква „Св. Архангел Михаил“ - Спанчево 9.jpg|Припратата на западната страна
Податотека:Црква „Св. Архангел Михаил“ - Спанчево.jpg|Поглед на црквата


## Поврзано
* Кочанско архијерејско намесништво
* Спанчевска парохија
* Спанчево

## Наводи

## Надворешни врски

Спанчево
Категорија:Дела на Дебарската школа
Црква „Св. Архангел Михаил - Фитијата“ - Штип

**Св. Архангел Михаил** наречена и **Фитијата** — средновековна црква (или параклис) во градот Штип. Му припаѓа на Штипското архијерејско намесништво во Брегалничката епархија на МПЦ - ОА. Прогласена е за културно наследство на Македонија.

Црквата се наоѓа лево од патот што води од градот до главната порта на Штипската тврдина (Исарот). Дворот има камена порта со главен влез и два помали влеза од страните. Претставува еднокорабна црква, подигната во 1332 г. од протосевастот Релја. Во 1334 г. е подарена на светогорскиот манастир Хиландар од царот Стефан Душан. Храмот има крстовиден облик, изграден од сиво-зелен камен и тули со малтер. Има живописни фасади и складни архитектонски облици. Внатрешноста нема фрескоживопис, иако постојат докази дека некогаш била живописана.

По османлиското освојување, Али-бег ја претворил во џамија, наречена **Фитија-џамија**, при што се уништени и фреските. Минувајќи низ Штип во 1622 г. патописецот Евлија Челебија забележал дека таа била главна џамија во градот која пред турското освојување била црква. 

Во 2000 г. е направен нов мермерен иконостас и изработени се нови икони, дело на зографот Перо од Скопје.

## Слики

Податотека:Sv. Arhangel Mihail vo Štip 7.JPG|Црковната порта
Податотека:Црквата „Св. Архангел Михаил“ во Штип.jpg|Црковниот двор со камбанаријата
Податотека:Sv. Arhangel Mihail vo Štip 10.JPG|Аголно окно
Податотека:Sv. Arhangel Mihail vo Štip 2.JPG|Плоча за културнонаследниот статус


## Поврзано
* Брегалничка епархија
* Штипско архијерејско намесништво

## Наводи

## Надворешни врски

Категорија:Цркви во Штип
Штип Фитијата
Црква „Св. Константин и Елена“ - Соколарци

**Свети Константин и Елена** — главна селска црква во кочанското село Соколарци, Македонија.

Црквата претставува парохиски храм на Соколарската парохија.

## Местоположба

Црквата е сместена на сретселото.

До 1913 година, околу црквата се наоѓале селските гробишта, кои оттогаш биле преместени и сега се наоѓаат западно од селото.

## Историја

Изградена е во 1848 година, а во 1892 година била обновена.

Според истражувачот Јован Трифуноски денешната црква била изградена во 1880 година на место на постара црквичка која еднаш случајно била запалена („изгорела од свеќата на попот“).

Над самиот главен влез во црквата пак стои запишана годината 1890 како година на подигнување.

### Фрескоживопис

Црквата не е зографисана.

### Икони и иконостас

Иконите во црквата се од XIX век, дело на непознат автор.

Иконите „Богородица со Христос“, „Свети Димитрија“ и „Вознесение Христово“ се изработени во 1895 година, дело на прочуениот мајстор Димитар Андонов Папрадишки.

## Галерија


Податотека:Црква „Св. Константин и Елена“ - Соколарци 2.jpg|Главниот влез
Податотека:Црква „Св. Константин и Елена“ - Соколарци 3.jpg|Ниша над главниот влез
Податотека:Црква „Св. Константин и Елена“ - Соколарци 4.jpg|Споредниот влез
Податотека:Црква „Св. Константин и Елена“ - Соколарци 5.jpg|Апсидата
Податотека:Црква „Св. Константин и Елена“ - Соколарци 6.jpg|Помошниот објект со камбанаријата
Податотека:Црква „Св. Константин и Елена“ - Соколарци 7.jpg|Базенот за верски обреди
Податотека:Црква „Св. Константин и Елена“ - Соколарци 8.jpg|Западната страна
Податотека:Црква „Св. Константин и Елена“ - Соколарци 9.jpg|Јужната страна


## Поврзано
* Кочанско архијерејско намесништво
* Соколарска парохија
* Соколарци

## Наводи

## Надворешни врски

Соколарци
Категорија:Дела на Дебарската школа
Атанас Атанасовски

**Атанас Спиров Атанасовски** (17 август 1926 во Прилеп — 20 мај 1944 во Горно Дисан, Неготинско) — македонски партизан, учесник во НОБ.

## Животопис
Атанас Спиров Атанасовски роден во град Прилеп. По занимање бил дограмаџија. Атанас бил активен член на СКОЈ. Како таков тој бил во периодот на окупација затворан од фашистичката полиција. Кон народноослободителната војска на Југославија се приклучил на 10 јануари 1944 година. Бил борец во составот на Втората македонска бригада. Загинал на 20 мај 1944 година во селото Горни Дисан.

## Наводи
Категорија:Родени во 1926 година
Категорија:Починати во 1944 година
Категорија:Учесници во НОБ
Црква „Св. Архангел Михаил Главатов“ - Штип

**Св. Архангел Михаил Главатов** — средновековна црква во градот Штип. Му припаѓа на Штипското архијерејско намесништво во Брегалничката епархија на МПЦ - ОА. Прогласена е за културно наследство на Македонија.

Црквата е сместена во маалото Стар Конак во центарот на градот. Денес е во дворот на Музичкото училиште. Се споменува во 1378 г. кога браќата властелини Константин и Јован Дејанови му ја подариле на светогорскиот манастир „Св. Пантелејмон“. Подоцна храмот е преправан. Во апсидата има зачувани фрагменти од изворниот фрескопис. Иконите се од XIX век. 

Во 1981 г. е извршена санација на црквата.

## Поврзано
* Брегалничка епархија
* Штипско архијерејско намесништво

## Наводи

## Надворешни врски

Категорија:Цркви во Штип
Штип Главатов
Замок Кавлoс

мини|Замок Кавлос
**Замокот Кавлoс**  е манастирска куќа во парохијата Хoмбс во општината Тидахолм во округот Вестра Jeталанд, Шведска.

## Историја
Кавлос првпат се споменува на крајот на 14 век. Преку разни продажби, имотот дошол до баронското семејство фон Есен во 1723 година. Главната зграда е на три ката и била изградена помеѓу 1750 и 1775 година во времето на Фредрик Улрик фон Есен (1721-1781). Куќата има елементи и од рококо и од густавски стил.

## Наводи

Категорија:Замоци во Шведска
Категорија:Координати на Википодатоците
Замок Краперуп

алт=Krapperups Slott, Kullaberg -01.jpg|мини|Замокот Краперуп
**Замокот Краперуп** е имот во општината Хоганес во Сканија, Шведска. Фондацијата Гиленстиернска Краперупстифтелсен е сопственик на Краперуп, и површините на Краперуп и други имоти од 1967 година.

## Историја
Во средината на 16 век, големата правоаголна главна куќа од тули била изградена во ренесансен стил. Во 1667 година, данското благородничко семејство Ранцау го продало Краперуп на шведската грофица Марија Софија Де ла Гарди (1627–1694). За време на нејзиното време, куќата била обновена во барокен стил. Петер Готхард фон Кохен го обновил Краперуп во рококо во периодот 1750-1760 година. Во 19 век, околината била трансформирана во градина во англиски стил од сопствениците Нилс и Елен Гиленстиерна. Нивниот син дипломатот Ерик Гиленстиерна аф Лундхолм (1882–1940) го наследил имотот.

## Наводи

## Надворешни врски
* Веб-страница Gyllenstiernska Krapperupsstiftelsen

## Други извори
* Ranby, Caroline (2003)  *Krapperup mellan renässans och skiftesreformer* (Nyhamnsläge: Gyllenstiernska Krapperupstiftelsen) 
* Ullgren Peter  (2007)  *Ur Krapperups historia*   (Nyhamnsläge: Gyllenstiernska Krapperupstiftelsen) 

Категорија:Замоци во Шведска
Замок Крагехолм

мини|Замок Крагехолм
**Замокот Крагехолм** () е имот во општината Истад во Сканија, Шведска.

## Историја
Оригиналниот замок бил спомнат во 14 век дека припаѓал на семејството Дуе, а потоа и на семејствата Тот, Брахе, Марсвин и Крабе. Под Данска контрола, замокот бил наречен Крогхолм, а неговиот најпознат сопственик бил баронот Јорген Крабе, кој е роден во Сканија, кој одлучил да ја заложи верата на Шведската круна кога Сканија била отстапена на Шведска во 1658 година. За време на војната во Сканија од 1676-1679 година, Крабе бил затворен и погубен под обвинение за договарање со Данците и велепредавство. Неколку негови вработени, вклучувајќи го и управителот на имот Кристофер, исто така биле погубени од Швеѓаните. Како резултат на тоа, замокот бил опколен и од данските и од шведските војници и имало интензивни борби на теренот, вклучувајќи бомбардирања. Вдовицата на Крабе, Џит Тот, морала да ги продаде повеќето од семејните имоти, вклучувајќи го и Крогхолм, бидејќи тие биле осиромашени за време на војната. Во 1704 година, замокот бил продаден на Карл Пајпер (1647-1716) и неговото име било сменето во „Крагехолм“ со шведски начин на изговарање, што до денес останало како име. Замокот бил обновен и преуреден во барокен стил од вдовицата на Карл Пајпер, Кристина Пајпер (1673-1752) во 1720 -те, која го користела како главна резиденција до нејзината смрт во 1752 година. Замокот припаѓал на семејството Пајпер во 1752–1897 година, семејството Брахе 1907–30 и оттогаш повторно на семејството Пајпер.

## Наводи

Категорија:Замоци во Шведска
Замок Ханаског

мини|Замок Ханаског
**Замокот Ханаског** () е стара куќа во општината Остра Јоинге во Сканија, Шведска.

Во 1827 година, Ханаског бил продаден на грофот Карл Аксел Вахтмајистер (1795-1865), кој бил сопственик на фидеикомисијата Ванос. Во 1852-1854 година, главната зграда била реновирана и проширена на два ката и го сменил изгледот на старата куќа. Сопственоста на Ханаског била пренесена до 1891 година до баронот Герхард Луј Де Гер (1854-1935), гувернер на округот Кристијанштад и син на грофицата Каролина Ловиса Вахтмајстер (1826-1910) и Луис Герхард Де Гер аф Финспанг (1818-1896), премиер на Шведска.

## Наводи

Категорија:Замоци во Шведска
Замок Хјуларод

мини|Замок Хјуларод
**Замокот Хјуларод** () е замок во општината Еслов во Сканија, Шведска.

## Историја
Имотот првпат бил спомнат во 1391 година. Главната куќа била изградена во 1894–1897 година за коморникот Ханс Густаф Тол. Француските средновековни замоци, особено замокот Пјерфонд, биле инспирација за замокот кога архитектите Исак Густаф Класон (1856 – 1930) и Ларс Израел Валман (1870–1952) го дизајнирале. Замокот е во сопственост на членови на семејството Бергенгрен од 1926 година и не е отворен за јавноста. Надворешните слики од продукцијата на шведскиот Божиќен календар на СВТ од 1996 година *Мистеријата на Гревхолм* биле снимени во дворот на замокот.
Податотека:Hjularöds slott 2021.jpg|Замокот Хјуларод, општина Еслов, Шведска
Податотека:Hjularöds slott augusti 2015-1.jpg|Замокот Хјуларод, август 2015 година


## Наводи

## Надворешни врски
* Официјална веб-страница (in Swedish)

Категорија:Замоци во Шведска
Замок Хелиден

мини|300x300пкс| Хелиден
мини|287x287пкс|Ханс фон Есен
**Замокот Хелиден** е куќа во општината Тидахолм во округот Вестра Јеталанд, Шведска. Денес тоа е местото на народното средно училиште Хелиден.

## Историја
Хелиден бил изграден во 1858 година од Ханс Хенрик фон Есен (1820-1894), фон Есен бил сопственик и оператор на Тидахолмс, кои управувале со производство на вагони и земјоделски уреди. Од 1856-1866 година, тој бил извршен директор на компанијата за челична и шумска индустрија Хелефорс Брук. Во 1868 година, тој бил вклучен во формирањето на Фабрика за ќибритчиња АБ Вулкан во Тидахолм.

## Наводи

## Надворешни врски
* Веб-страница на Хелиден

Категорија:Замоци во Шведска
Замок Екеншолм

мини|Замокот Екеншолм во 2017
**Замокот Екеншолм** (шведски: Ekensholms Slott) е дворец во Шведска. Се наоѓа во општина Флен, во округот Седерманланд. Најпознат е по тоа што е резиденција на надвојводката на Австрија. Замокот Екеншолм се наоѓа на северната страна на езерото Данкерн и е во близина до малите градови Данкер и Хоселби. Се наоѓа во парохијата Данкер. Денешната градба на дворецот е изградена во 1827 година за шведскиот поручник и политичар Барон Кнут Курк, кој по кратко бил осомничен и уапсен за убиството на шведскиот крал Густав III во 1797 година.

## Наводи

Категорија:Замоци во Шведска
Категорија:Координати на Википодатоците
Замокот Герснес

алт=Шведскиот замок Гирсенс|мини|Шведскиот замок Герснес
**Замокот Герснес** () е замок во општината Симришамн, Сканија, во јужна Шведска.

Замокот прв пат се споменува во 14 век, и првично бил тврдина опкружена со ров, сопственост на семејството Дрефелт. Сегашниот замок е изграден од сопственикот на земјиштето Фалк Лике, кој го добил од семејството Дрефелт во 1630 година. Во 1658 година, бил купен од Хајнрих Ранцау. Купен е од шведскиот барон Јаран Адлерстин во 1702 година и заеднички го наследиле неговите три ќерки, од кои едната била Кристина Беата Дагстром, во 1713 година. Замокот се уште е во приватна сопственост.

## Наводи

Категорија:Замоци во Шведска
Замок Белинга

алт=Шведскиот замок Белинга, Скане, Шведска|мини|Замокот Белинга
**Замокот Белинга** () се наоѓа во општина, Сканија, Шведска. Куќата е изградена во италијански ренесансен стил во 1860-те, од Амелија Елизабет Шарлота Пајпер (1836-1921) и нејзиниот сопруг пратеник во Парламентот и министер за надворешни работи, Карл Фредрик Хохшилд (1831-1898).

## Наводи

Категорија:Замоци во Шведска
Замок Барсебек

мини|Замокот Барсебек
**Замокот Барсебек** () е замок во селото Барсебек, општина Кавлинге, близу до брегот на Ересунд во Сканија, јужна Шведска. Постоел на сегашната локација уште од 12 век, но сегашната форма ја добил само за време на големите реновирања и обновувања во 1889 и 1940 година. Сегашната главна структура е трикатна, реконструкцијата од 19 век во холандски ренесансен стил, направена да личи на многуте оригинални ренесансни замоци кои уште опстануваат во сканискиот пејзаж.

## Историја
По Сканската војна, замокот Барсебек, заедно со сите други замоци во сопственост на сканското благородничко семејство Тот, бил конфискуван од шведската круна и станал сопственост на круната. Во 1743 година, замокот го купил шведскиот полковник и командант на полкот Густаф Дејвид Хамилтон, кој бил стациониран во Малме. Сегашниот сопственик е еден од далечните роднини на Хамилтон.

## Поврзано
* Åkesson, Sylve. Skånska slott och herresäten: Barsebäck. (шведски).

## Надворешни врски
* Веб -страница на Барсебек

Категорија:Згради и градби од 12 век
Категорија:Замоци во Шведска
Вискан

алт=Вискан (Река ), каде што минува низ градот Борас, Шведска.|мини|Вискан
**Вискан** е река на југозападна Шведска. Долга е околу 140 километри. Таа започнува кај езерото Толкен надвор Улрисхам и се влева во Категат. Поминува низ Борос.

Категорија:Статии со извори на шведски (sv)
Категорија:Координати на Википодатоците
Алон

**Алон** е река во округот Норботен, Шведска. Има должина од приближно 70 километри. Има сливна површина од 592 километри, од кои речиси 10% се состојат од езера. Алон тече од езерото Лонгсјан во општина Буден, а потоа во Слитрескет, на 87 метри надморска височина; таа тече низ поголемите езера Алтраскет а потоа преку Вастмарксјон, Вандтраскет потоа повторно до Моцктрескет пред конечно влевање во Ботнискиот залив на Ерсас во општина Лулео.
мини|Реката Алон
Најважниот дел од реката е во воденицата на Селет, каде што е обновена индустриската област од 19 век, вклучувајќи ја и браната. Најважните извори на текови се потоците Хатбекен и Сјан. Најголемата притока е Бјурбекен (Бодукен) од Бјурстраскет, која се протега од запад во Алон кај Алвик.

Категорија:Координати на Википодатоците
Бергквара

мини|Линдбергс трговска куќа Бергквара
**Бергквара** е локалитет сместен во општина Торс, Калмар, Каунти, Шведска, со население од 940 жители според пописот во 2010 година.

## Надворешни врски

Категорија:Статии со извори на шведски (sv)
Категорија:Координати на Википодатоците
Jуснан река (Вермланд)

мини|Јуснан кај езерото Фрикен.
**Јуснан** е шумска река во Северен Вермланд, Шведска. Речниот извор е во близина на норвешката граница. Има вкупна должина од 430км.

## Наводи
Лиза Штајер

десно|мини|273x273пкс| Штајер во 1913 година
**Лиза Штајер** (26 јануари 1888 - 28 август 1928) била шведска балерина и балетски мајстор.

## Биографија
Штајер се роденила во Стокхолм и била ученик на Гунхилд Росен, Ханс Бек и Мишел Фокин. Таа станала студентка на Кралскиот шведски балет во Кралската шведска опера во 1895 година; фигурантен танчер во 1906 година, втор танчер во 1908 година, врвен танчер во 1913 година (до 1924 година), инструктор на балетот во 1921-1924 година и балетан во 1926-1927 година. Таа исто така била учителка по танц во Драмско студентско училиште за глумците во Кралскиот драмски театар.

Нејзините најпознати улоги биле главниот дел во *Силфидерна*, Арсиное во *Клеопатра*, Папилон во *Карневал*, соло настап на *Лебедите,* како и разни делови во оперските балети.

Во 1909 година се омажила за поручникот Леополд Тисо.

## Наводи
* Nordisk familjebok / Uggleupplagan. 38. Supplement. Riksdagens bibliotek - Öyen. Tillägg
* Vem är det: Svensk biografisk handbok / 1925

Категорија:Шведски балерини
Категорија:Починати во 1928 година
Категорија:Родени во 1888 година
Замок Брокинд

мини|300x300пкс| Замокот Брокинд
мини|300x300пкс| Брокинд околу 1700 година прикажан во делото на Ерик Далберг „античка и модерна Шведска“.
**Замокот Брокинд** е дворец, сместен јужно од Линшепинг во Естерјетланд, Шведска.

## Историја
Наводно, Брокинд првично било село по име Бру пред да стане имот, кој припаѓал на семејството Бјелбо за време на средниот век. Брокинд првично бил место и тврдина со кула. Припаѓал на Бо Јонсон (Грип) во 14 век, а потоа и на семејството Нат ох Даг до 1706 година. Помеѓу 1562 и 1586 година, управувано е од бароницата Маргарета Грип (1538–1586).

Од 1706 година, имотот е во сопственост на членови на семејството Фалкенберг. Сегашната градаба е изградена во 1727-1731 година од Ана Марија Фалкенберг и го заменила средновековниот замок што изгорел во 1726 година. Неговата надворешност била сменета во 1838 година според цртежите на Абрахам Бенгтсон Нистрам (1789-1849).

## Наводи

## Други извори
* Brokind i Nordisk familjebok (andra upplagan, 1905)
* Lars Cnattingius (1962) *Abraham Nyström och hans söner-en östgötsk byggmästarfamilj under 1800-talet* (Stockholms högskola)

## Надворешни врски
* Веб-страница на замокот Брокинд

Категорија:Замоци во Шведска
Александар Велјановски

**Александар Велјановски** (р.  во Скопје) — македонски театарски, филмски и телевизиски глумец.

Во 2012 година, Велјановски се вработил во Народен театар „Јордан Хаџи Константинов – Џинот“ во Велес, каде работи до 2018 година кога преминал во Театар Комедија во Скопје.

## Филмографија
Велјановски ги остварил филмските улоги:

## Наводи

Категорија:Глумци од Скопје
Категорија:Македонски филмски глумци
Категорија:Македонски телевизиски глумци
Категорија:Македонски театарски глумци
Импактит

мини|Пример за импактит на Земјата
**Импактит** е карпа создадена или видоизменета со еден или повеќе удари од метеорит. Импактитите се сметаат за метаморфни карпи, бидејќи нивните изворни материјали биле изменети од топлината и притисокот на ударот. На Земјата, импактитите се составени првенствено од изменет копнен материјал, понекогаш со парчиња од оригиналниот метеорит.

## Создавање
Кога голем метеорит ќе удри во планета, може радикално да ги деформира карпите и реголитот во кој што удира. Топлината, притисокот и силината од ударот ги менуваат овие материјали во импактит. За да се трансформира карпата ударот треба да биде многу силен за да може да се создаде потребната топлина и притисок. Затоа импактите ретко се создаваат.

## Одлики
Како импактит се вбројуваат: со удар метаморфозирани карпи, стопеници (швабии) и мешавини од двете, како и седиментни карпи кои содржат значителни компоненти добиени од удар (записи од удар врз минерални зрна, тектити, аномални геохемиски записи итн.). Во јуни 2015 година, НАСА објави дека на планетата Марс е откриен **стаклен импактит**. Таквиот материјал може да содржи зачувани знаци на древниот живот — ако постоел. Импактитите се класифицирани во три групи: видоизменети карпи, стопени карпи и импактни бречи.

### Видоизменети карпи
Тие се видоизменети од силината на ударот.

### Стопени карпи
Кога метеор ќе удри на површината од планетата, ослободената енергија од ударот може да ги стопи карпите и почвата и тие стануваат течни. Потоа, течноста се лади и се создава стопена карпа. Ако течноста набрзина се олади и се стврдне, се создава ударно стакло (стаклен импактит) пред атомите да имаат време да се наредат во кристална решетка. Стаклениот импактит може да биде темно кафеав, скоро црн и делумно проѕирен. Понекогаш, оладената течност формира кристална структура. Во таков случај, резултатот ќе биде стопена карпа, но не и стаклен импактит.

### Импактни бречи
Импактните бречи се формира кога метеор ќе распарчи некоја карпа а потоа ќе ги зацементира распарчените делови во една целина. Некои бречи содржат стопени карпи.

## Примери на импактит
[мини| [Список на кратери на Марс: АГ|Алга кратерот на Марс е можно место на кое се зачувани знаци на поранешен живот, по откривањето на наслаги од стаклен импактит.]]
Импактити се пронајдени во следниве ударни кратери:

* Удар на Аламо болидот (доцен Девон) од Невада
* Алга Кратер на планетата Марс 
* Барингер кратер, Аризона.
* Кратер Шарлевоа во Квебек
* Кратер Дарвин од Тасманија (од каде потекнува Дарвиновото стакло )
* Езерото Лапајарви, Финска (извор на Kärnäite )
* Маникуаган кратер во Квебек
* Кратер Нојгрунд во Естонија
* Кратер Нордлингер Риес, Германија
* Кратер Рошучар, Франција
* Член на Стак Фада, Шкотска
* Вабарски кратери, Саудиска Арабија

## Поврзано
* Речник на метеорити
* Хондрит
* Застаклен песок

## Наводи

## Надворешни врски
* Речник на метеоритски кратер

Категорија:Седиментни карпи
Категорија:Метаморфни карпи
Црква „Св. Јован Крстител“ - Ново Село

**Црква „Св. Јован Крстител“ - Ново Село** може да се однесува на следниве цркви во истоимените села Ново Село во Македонија:

* Црква „Св. Јован Крстител“ - Ново Село (Гостиварско) — црква во гостиварското Ново Село
* Црква „Св. Јован Крстител“ - Ново Село (штипска населба) — црква во штипското Ново Село, денес дел од градот Штип
Црква „Покров на Пресвета Богородица“ - Ново Село

**Покров на Пресвета Богородица** — манастирска црква во преградието Ново Село на градот Штип. Му припаѓа на Штипското архијерејско намесништво во Брегалничката епархија на МПЦ - ОА.

Црквата е изградена во средновековието. Низ годините била женски манастир, и затоа е позната и како **Бабите**.

## Поврзано
* Брегалничка епархија
* Штипско архијерејско намесништво

## Наводи

Категорија:Цркви во Штип
Штип Покров
Камен на Битието

десно|мини| Каменот на Битието
[десно|мини| Каменот на Битието на површината на Месечината пред да се земе како примерок (лево од [гномонот)]]
[десно|мини| Каменот на Битието изложен во [Лабораториски објект за лунарен примерок|Лабораториската Постројка за Примероци од Месечината]]
**Каменот на Битието** (примерок 15415) е примерок од месечев камен земен од страна на астронаутите од Аполо 15, Џејмс Ирвин и Дејвид Скот во 1971 година за време на втората месечева ЕВА, од Спар кратерот. Тежок е околу. 270 грама, и моментално се чува во Лабораториската Постројка за Примероци од Месечината во Хјустон, Тексас.

## Камен
Хемиската анализа на Каменот на Битието покажала дека станува збор за анортозит, составен претежно од еден вид плагиоклазен момирок познат како анортит. Каменот е формиран во раните фази на Сончевиот Систем, пред најмалку 4 милијарди години.

Првично се мислело дека пронашле парче од првобитната кора на Месечината, но подоцнежната анализа покажала дека каменот е стар само 4,1 ± 0,1 милијарди години, што значи дека е помлад од самата Месечина, а настанал откако кората на Месечината се стврднала. Сепак се работи за исклучително стар примерок, формиран за време на преднектарискиот период од минатото на Месечината. Утврдувањето на староста преку самариум-неодиум изотопите на пироксените од други примероци на месечев анортозит се утврдило дека кристализацијата се случила пред 4,46 милијарди години.

## Поврзано
* Операции на Аполо 15 на површината на Месечината
* Хедли-Апенин

## Наводи

## Надворешни врски
* Месечев и Планетарен Институт - Аполо 15
* НАСА - Аполо 15
* Откривање на Каменот на Битието  (Од *Apollo Lunar Surface Journal*)
* Астронаутот Скот го испитува Каменот на Битието. ( слика  )
* Преглед на примероците собрани од Аполо 15. (Каменот на Битието е примерок број 15415 и е опишан, но не е наведен според неговиот број.)
* Опис на примерокот 15415 (Месечев и Планетарен Институт)

Категорија:Магматски карпи
Категорија:Геологија на Месечината
Категорија:Аполо (вселенска програма)
Категорија:Истражување на Месечината
Манастир „Св. Недела“ - Штип

**Св. Недела** — манастир во градот Штип. Му припаѓа на Штипското архијерејско намесништво во Брегалничката епархија на МПЦ - ОА.

Манастирот сместен на Радански Пат, крај населбата Дузлак (Дузлачки Рид). Изграден е во 1968 г. и осветен на 2 септември истата година од митрополитот Наум Злетовско-струмички. Во него секоја година се одржува собор за Цветници, кога има и фолклорен фестивал.

## Поврзано
* Брегалничка епархија
* Штипско архијерејско намесништво

## Наводи

Категорија:Штип
Категорија:Манастири во Штипското архијерејско намесништво
Категорија:Манастири во Македонија
Категорија:Манастири на МПЦ
Црква „Св. Пантелејмон“ - Пантелеј

**Свети Пантелејмон** — главна манастирска црква на Пантелејскиот манастир во кочанското село Пантелеј, Македонија.

## Местоположба

Црквата се наоѓа во западниот дел на селото, од десната страна на асфалтниот пат кој продолжува кон Рајчани.

## Историја

Црквата е изградена во 1885 година под водство на игуменот Мартиниј. Автор на црквата и нејзиниот иконостас е големиот градител и зограф Андон Китанов.

Во 1988 година, на барање на митрополитот Стефан Брегалнички (подоцна архиепископ на МПЦ-ОА), Заводот за заштита на спомениците извршил подробна реставрација на покривната конструкција, кубињата и фреските.

## Архитектура

Градбата претставува трикорабна базилика со три куполи.

### Фрескоживопис

Живописана е од прочуениот зограф Димитар Андонов Папрадишки во периодот од 1888 до 1892 година. Во црквата заедно со Папрадишки работел Петар Николов од Ораовец.

### Икони и иконостас

Иконите на иконостасот се на Димитар Андонов Папрадишки, додека иконостасот е дело на градителот Андон Китанов.

## Галерија


Податотека:Црква „Св. Пантелејмон“ - Пантелеј 10.jpg|Ниша над споредниот влез
Податотека:Црква „Св. Пантелејмон“ - Пантелеј 11.jpg|Спореден влез
Податотека:Црква „Св. Пантелејмон“ - Пантелеј 4.jpg|Ниша над споредниот влез
Податотека:Црква „Св. Пантелејмон“ - Пантелеј 5.jpg|Спореден влез
Податотека:Црква „Св. Пантелејмон“ - Пантелеј 9.jpg|Ниша над главниот влез
Податотека:Црква „Св. Пантелејмон“ - Пантелеј 3.jpg|Спореден влез
Податотека:Црква „Св. Пантелејмон“ - Пантелеј 8.jpg|Куполите
Податотека:Црква „Св. Пантелејмон“ - Пантелеј 2.jpg|Главниот влез
Податотека:Црква „Св. Пантелејмон“ - Пантелеј 6.jpg|Апсидите
Податотека:Црква „Св. Пантелејмон“ - Пантелеј 7.jpg|Големата апсида
Податотека:Црква „Св. Пантелејмон“ - Пантелеј 12.jpg|Камбанаријата
Податотека:Црква „Св. Пантелејмон“ - Пантелеј 13.jpg|Поглед на црквата


## Поврзано
* Кочанско архијерејско намесништво
* Спанчевска парохија
* Пантелеј

## Наводи

## Надворешни врски

Пантелеј
Категорија:Дела на Дебарската школа
Категорија:Пантелејски манастир
Црква „Успение на Пресвета Богородица“ - Пантелеј

**Успение на Пресвета Богородица** — постара манастирска црква Пантелејскиот манастир во кочанското село Пантелеј, Македонија.

## Местоположба

Црквата се наоѓа во западниот дел на селото, од десната страна на асфалтниот пат кој продолжува кон Рајчани.

## Историја

Изградена е во 1872 година под водство на игуменот Хаџи Харалампиј (иако самиот манастир е основан во 1864 година).

Во 2002 година црквата е обновена под надлежност на митрополитот Агатангел Брегалнички (подоцна Повардарски) поради оштетеноста на нејзината внатрешност.

## Архитектура

Црквата е еднокорабна градба, сместена непосредно до главната црква „Св. Пантелејмон“.

### Фрескоживопис

Живописана е истата година кога била изградена (1872 година) од самоковскиот зограф Захариј Доспевски. При обновата во 2002 година, црквата добила нови фрески од зографот Венко Цветков од Скопје.

На црквата има фрески и на западната фасада на црквата.

### Икони и иконостас

Од 1872 година потекнуваат иконостасот и иконите.

При обновата во 2002 година е изработен нов резбан иконостас од копаничарот Слободан Димитров од Пробиштип, а фреските и иконите се дело на зографот Венко Цветков од Скопје.

## Галерија


Податотека:Црква „Успение на Пресвета Богородица“ - Пантелеј 2.jpg|Припратата
Податотека:Црква „Успение на Пресвета Богородица“ - Пантелеј 4.jpg|Западната страна
Податотека:Црква „Успение на Пресвета Богородица“ - Пантелеј 6.jpg|Внатрешноста
Податотека:Црква „Успение на Пресвета Богородица“ - Пантелеј 7.jpg|Иконостасот
Податотека:Црква „Успение на Пресвета Богородица“ - Пантелеј 5.jpg|Главниот влез
Податотека:Црква „Успение на Пресвета Богородица“ - Пантелеј 3.jpg|Апсидата
Податотека:Црква „Успение на Пресвета Богородица“ - Пантелеј 8.jpg|Ниша над влезот


## Поврзано
* Кочанско архијерејско намесништво
* Спанчевска парохија
* Пантелеј

## Наводи

## Надворешни врски

Пантелеј
Категорија:Пантелејски манастир
Кралска национална библиотека на Холандија

**Кралската библиотека на Холандија** ( холандски : **Koninklijke Bibliotheek** или **KB** ; *Кралска библиотека* ) е национална библиотека на Холандија, со седиште во Хаг, основана во 1798 година   КБ собира сè што е објавено во Холандија и во врска со тоа, од средновековна литература до денешните публикации. Во складиштата се чуваат околу 7 милиони публикации, вклучувајќи книги, весници, списанија и мапи. KБ нуди и многу дигитални услуги, како што се националната онлајн библиотека (со е-книги и аудио книги), Delpher (милиони дигитализирани страници) и The Memory. Од 2015 година, КБ има координативна улога за мрежата на народната библиотека. 

## Историја

## Наводи
Категорија:Национални библиотеки
Категорија:Управување со Холандија
Категорија:Холандска култура
Категорија:Врамена карта без назнака за OSM-однос на Википодатоците
Категорија:Координати на Википодатоците